History of Jin/卷003

卷三

帝紀第三

武帝

武皇帝諱炎，字安世，文帝長子也. 寬惠仁厚，沈深有度量. 魏嘉平中，封北平亭侯，曆給事中、奉車都尉、中壘將軍，加散騎常侍，累遷中護軍、假節. 迎常道鄉公于東武陽，遷中撫軍，進封新昌鄉侯. 及晉國建，立為世子，拜撫軍大將軍，開府、副貳相國. 初，文帝以景帝既宣帝之嫡，早世無後，以帝弟攸為嗣，特加愛異，自謂攝居相位，百年之後，大業宜歸攸. 每曰：「此景王之天下也，吾何與焉. 」將議立世子，屬意於攸. 何曾等固爭曰：「中撫軍聰明神武，有超世之才. 發委地，手過膝，此非人臣之相也. 」由是遂定.

鹹熙二年五月，立為晉王太子. 八月辛卯，文帝崩，太子嗣相國、晉王位. 下令寬刑宥罪，撫眾息役，國內行服三日. 是月，長人見於襄武，長三丈，告縣人王始曰：「今當太平. 」九月戊午，以魏司徒何曾為丞相，鎮南將軍王沈為御史大夫，中護軍賈充為衛將軍，議郎裴秀為尚書令、光祿大夫，皆開府. 十一月，初置四護軍，以統城外諸軍. 乙未，令諸郡中正以六條舉淹滯：一曰忠恪匪躬，二曰孝敬盡禮，三曰友于兄弟，四曰潔身勞謙，五曰信義可複，六曰學以為己. 是時晉德既洽，四海宅心. 於是天子知歷數有在，乃使太保鄭沖奉策曰：「咨爾晉王：我皇祖有虞氏誕膺靈運，受終於陶唐，亦以命于有夏. 惟三後陟配於天，而鹹用光敷聖德. 自茲厥後，天又輯大命於漢. 火德既衰，乃眷命我高祖. 方軌虞夏四代之明顯，我不敢知. 惟王乃祖乃父，服膺明哲，輔亮我皇家，勳德光于四海. 格爾上下神祗，罔不克順，地平天成，萬邦以乂. 應受上帝之命，協皇極之中. 肆予一人，祗承天序，以敬授爾位，歷數實在爾躬. 允執其中，天祿永終. 於戲！王其欽順天命. 率循訓典，底綏四國，用保天休，無替我二皇之弘烈. 」帝初以禮讓，魏朝公卿何曾、王沈等固請，乃從之.

泰始元年冬十二月丙寅，設壇於南郊，百僚在位及匈奴南單于四夷會者數萬人，柴燎告類於上帝曰：「皇帝臣炎敢用玄牡明告於皇皇後帝：魏帝稽協皇運，紹天明命以命炎. 昔者唐堯，熙隆大道，禪位虞舜，舜又以禪禹，邁德垂訓，多歷年載. 暨漢德既衰，太祖武皇帝撥亂濟時，扶翼劉氏，又用受命於漢. 粵在魏室，仍世多故，幾於顛墜，實賴有晉匡拯之德，用獲保厥肆祀，弘濟於艱難，此則晉之有大造于魏也. 誕惟四方，罔不祗順，郭清梁岷，包懷揚越，八紘同軌，祥瑞屢臻，天人協應，無思不服. 肆予憲章三後，用集大命於茲. 炎維德不嗣，辭不獲命. 於是群公卿士，百辟庶僚，黎獻陪隸，暨於百蠻君長，僉曰：'皇天鑒下，求人之瘼，既有成命，固非克讓所得距違. 天序不可以無統，人神不可以曠主. '炎虔奉皇運. 寅畏天威，敬簡元辰，升壇受禪，告類上帝，永答眾望. 」禮畢，即洛陽宮幸太極前殿，詔曰：「昔朕皇祖宣王，聖哲欽明，誕應期運，熙帝之載，肇啟洪基. 伯考景王，履道宣猷，緝熙諸夏. 至於皇考文王，睿哲光遠，允協靈祗，應天順時，受茲明命. 仁濟於宇宙，功格於上下. 肆魏氏弘鑒於古訓，儀刑于唐虞，疇咨群後，爰輯大命於朕身. 予一人畏天之命，用不敢違. 惟朕寡德，負荷洪烈，托于王公之上，以君臨四海，惴惴惟懼，罔知所濟. 惟爾股肱爪牙之佐，文武不貳之臣，乃祖乃父，實左右我先王，光隆我大業. 思與萬國，共用休祚. 」於是大赦，改元. 賜天下爵，人五級；鰥寡孤獨不能自存者穀，人五斛. 複天下租賦及關市之稅一年，逋債宿負皆勿收. 除舊嫌，解禁錮，亡官失爵者悉複之. 丁卯，遣太僕劉原告于太廟. 封魏帝為陳留王，邑萬戶，居於鄴宮；魏氏諸王皆為縣侯. 迫尊宣王為宣皇帝，景王為景皇帝，文王為文皇帝，宣王妃張氏為宣穆皇后. 尊太妃王氏曰皇太后，宮曰崇化. 封皇叔祖父孚為安平王，皇叔父幹為平原王，亮為扶風王，伷為東莞王，駿為汝陰王，肜為梁王，倫為琅邪王，皇弟攸為齊王，鑒為樂安王，幾為燕王，皇從伯父望為義陽王，皇從叔父輔為渤海王，晃為下邳王，瑰為太原王，圭為高陽王，衡為常山王，子文為沛王，泰為隴西王，權為彭城王，綏為范陽王，遂為濟南王，遜為譙王，睦為中山王，淩為北海王，斌為陳王，皇從父兄洪為河間王，皇從父弟楙為東平王. 以驃騎將軍石苞為大司馬，封樂陵公，車騎將軍陳騫為高平公，衛將軍賈充為車騎將軍、魯公，尚書令裴秀為巨鹿公，侍中荀勖為濟北公，太保鄭沖為太傅、壽光公，太尉王祥為太保、睢陵公，丞相何曾為太 尉、郎陵公，御史大夫王沈為驃騎將軍、博陵公，司空荀顗為臨淮公，鎮北大將軍衛瓘為菑陽公. 其餘增封進爵各有差，文武普增位二等. 改景初曆為太始曆，臘以酉，社以醜. 戊辰，下詔大弘儉約，出禦府珠玉玩好之物，頒賜王公以下各在差. 置中軍將軍，以統宿衛七軍. 己巳，詔陳留王載天子旌旗，備五時副車，行魏正朔，郊祀天地，禮樂制度皆如魏舊，上書不稱臣. 賜山陽公劉康、安樂公劉禪子弟一人為附馬都尉. 乙亥，以安平王孚為太宰、假黃鉞、大都督中外諸軍事. 詔曰：「昔王淩謀廢齊王，而王竟不足以守位. 鄧艾雖矜功失節，然束手受罪. 今大赦其家，還使立後. 興滅繼絕，約法省刑. 除魏氏宗室禁錮. 諸將吏遭三年喪者，遣寧終喪. 百姓複其徭役. 罷部曲將長吏以下質任. 省郡國禦調，禁樂府靡麗百戲之伎及雕文遊畋之具. 開直言之路，置諫官以掌之. 」是月，鳳皇六、青龍三、白龍二、麒麟各一見於郡國.

二年春正月丙戌，遣兼侍中侯史光等持節四方，循省風俗，除禳祝之不在祀典者. 丁亥，有司請建七廟，帝重其役，不許. 庚寅，罷雞鳴鼓. 辛醜，尊景皇帝夫人羊氏曰景皇后，宮曰弘訓. 丙午，立皇后楊氏. 二月，除漢宗室禁錮. 己未，常山王衡薨. 詔曰：「五等之封，皆錄舊勳. 本為縣侯者傳封次子為亭侯，鄉侯為關內侯，亭侯為關中侯，皆食本戶十分之一. 」丁醜，郊祀宣皇帝以配天，宗祀文皇帝于明堂以配上帝. 庚午，詔曰：「古者百官，官箴王闕. 然保氏特以諫諍為職，今之侍中、常侍實處此位. 擇其能正色弼違匡救不逮者，以兼此選. 」三月戊戌，吳人來弔祭，有司奏為答詔. 帝曰：「昔漢文、光武懷撫尉佗、公孫述，皆未正君臣之儀，所以羈糜未賓也. 皓遣使之始，未知國慶，但以書答之. 」夏五月戊辰，詔曰：「陳留王操尚謙沖，每事輒表，非所以優崇之也. 主者喻意，非大事皆使王官表上之. 」壬子，驃騎將軍博陵公王沈卒. 六月壬申，濟南王遂薨. 秋七月辛巳，營太廟，致荊山之木，采華山之石'鑄銅柱十二，塗以黃金，鏤以百物，綴以明珠. 戊戌，譙王遜薨. 丙午晦，日有蝕之. 八月丙辰，省右將軍官. 初，帝雖從漢魏之制，既葬除服. 而深衣素冠，降席撤膳，哀敬如喪者. 戊辰，有司奏改服進膳，不許，遂禮終而後複吉. 及太后之喪，亦如之. 九月乙未，散騎常侍皇甫陶、傅玄領諫官，上書諫諍，有司奏請寢之. 詔曰：「凡關言人主，人臣所至難，而苦不能聽納，自古忠臣直士之所慷慨也. 每陳事出付主者，多從深刻，乃雲恩貸當由主上，是何言乎？其詳評議. 」戊戌，有司奏：「大晉繼三皇之蹤，蹈舜禹之跡，應天順時，受禪有魏，宜一用前代正朔服色，皆如虞遵唐故事. 」奏可. 冬十月丙午朔，日有蝕之. 丁未，詔曰：「昔舜葬蒼梧，農不易畝；禹葬成紀，市不改肆. 上惟祖考清簡之旨，所徙陵十裏內居人，動為煩擾，一切停之. 」十一月己卯，倭人來獻方物. 並圜丘、方丘于南、北郊，二至之祀合於二郊. 罷山陽公國督軍，除其禁制. 己醜，追尊景帝夫人夏侯氏為景懷皇后. 辛卯，遷祖禰神主於太廟. 十二月，罷農官為郡縣. 是歲，鳳皇六、青龍十、黃龍九、麒麟各一見於郡國.

三年春正月癸醜，白龍二見於弘農澠池. 丁卯，立皇子衷為皇太子. 詔曰：「朕以不德，托于四海之上，兢兢祗畏，懼無以康濟寓內，思與天下式明王度，正本清源，於置胤樹嫡，非所先務. 又近世每建太子，寬宥施惠之事，間不獲已，順從王公卿士之議耳. 方今世運垂平，將陳之以德義，示之以好惡，使百姓蠲多幸之慮，篤終始之行，曲惠小仁，故無取焉. 咸使知聞. 」三月戊寅，初令二千石得終三年喪. 丁未，晝昏. 罷武衛將軍官. 以李憙為太子太傅. 太山石崩. 夏四月戊午，張掖太守焦勝上言，氐池縣大柳谷口有玄石一所，白畫成文，實大晉之休祥，圖之以獻. 詔以制幣告于太廟，藏之天府. 秋八月，罷都護將軍，以其五署還光祿勳. 九月甲申，詔曰：「古者以德詔爵，以庸制祿，雖下士猶食上農，外足以奉公忘私，內足以養親施惠. 今在位者祿不代耕，非所以崇化之本也. 其議增吏俸. 」賜王公以下帛各有差. 以太尉何曾為太保，義陽王望為太尉，司空荀顗為司徒. 冬十月，聽士卒遭父母喪者，非在疆場，皆得奔赴. 十二月，徙宗聖侯孔震為奉聖亭侯. 山陽公劉康來朝. 禁星氣讖緯之學.

四年春正月辛未，以尚書令裴秀為司空. 丙戌，律令成，封爵賜帛各有差. 有星孛於軫. 丁亥，帝耕于藉田. 戊子，詔曰：「古設象刑而眾不犯，今雖參夷而奸不絕，何德刑相去之遠哉！先帝深湣黎元，哀矜庶獄，乃命群後，考正典刑. 朕守遺業，永惟保乂皇基，思與萬國以無為為政. 方今陽春養物，東作始興，朕親率王公卿士耕藉田千畝. 又律令既就，班之天下，將以簡法務本，惠育海內. 宜寬有罪，使得自新，其大赦天下. 長吏、郡丞、長史各賜馬一匹. 」二月庚子，增置山陽公國相、郎中令、陵令、雜工宰人、鼓吹車馬各有差. 罷中軍將軍，置北軍中候官. 甲寅，以東海劉儉有至行，拜為郎. 以中軍將軍羊祜為尚書左僕射，東莞王伷為尚書右僕射. 三月戊子，皇太后王氏崩. 夏四月戊戌，太保、睢陵公王祥薨. 己亥，祔葬文明皇后王氏于崇陽陵. 罷振威、揚威護軍官，置左右積弩將軍. 六月甲申朔，詔曰：「郡國守相，三載一巡行屬縣，必以春，此古者所以述職宣風展義也. 見長吏，觀風俗，協禮律，考度量，存問耆老，親見百年. 錄囚徒，理冤枉，詳察政刑得失，知百姓所患苦. 無有遠近，便若朕親臨之. 敦喻五教，勸務農功，勉勵學者，思勤正典，無為百家庸末，致遠必泥. 士庶有好學篤道，孝弟忠信，清白異行者，舉而進之；有不孝敬于父母，不長悌於族黨，悖禮棄常，不率法令者，糾而罪之. 田疇辟，生業修，禮教設，禁令行，則長吏之能也. 人窮匱，農事荒，奸盜起刑，獄煩，下陵上替，禮義不興，斯長吏之否也. 若長吏在官公廉，慮不及私，正色直節，不飾名譽者，及身行貪穢，謅黷求容，公節不立，而私門日富者，並謹察之. 揚清激濁，舉善彈違，此朕所以垂拱總綱，責成於良二千石也. 於戲戒哉！」秋七月，太山石崩，眾星西流. 戊午，遣使者侯史光循行天下. 己卯，謁崇陽陵. 九月，青、徐、兗、豫四州大水，伊洛溢，合於河，開倉以振之. 詔曰：「雖詔有所欲，及奏得可而於事不便者，皆不可隱情. 」冬十月，吳將施績入江夏，萬鬱寇襄陽. 遣太尉義陽王望屯龍陂. 荊州刺史胡烈擊敗鬱. 吳將顧容寇郁林，太守毛炅大破之，斬其交州刺史劉俊、將軍修則. 十一月，吳將丁奉等出芍陂，安東將軍汝陰王駿與義陽王望擊走之. 己未，詔王公卿尹及郡國守相，舉賢良方正直言之士. 十二月，班五條詔書于郡國：一曰正身，二曰勤百姓，三曰撫孤寡，四曰敦本息末，五曰去人事. 庚寅，帝臨聽訟觀，錄廷尉洛陽獄囚，親平決焉. 扶南、林邑各遣使來獻.

五年春正月癸巳，申戒郡國計吏守相令長，務盡地利，禁游食商販. 丙申，帝臨聽訟觀錄囚徒，多所原遣. 青龍二見於滎陽. 二月，以雍州隴右五郡及涼州之金城、梁州之陰平置秦州. 辛巳，白龍二見於趙國. 青、徐、兗三州水，遣使振恤之. 壬寅，以尚書左僕射羊祜都督荊州諸軍事，征東大將軍衛瓘都督青州諸軍事，東莞王伷為鎮東大將軍都督徐州諸軍事. 丁亥，詔曰：「古者歲書群吏之能否，三年而誅賞之. 諸令史前後，但簡遣疏劣，而無有勸進，非黜陟之謂也. 其條勤能有稱尤異者，歲以為常. 吾將議其功勞. 」己未，詔蜀相諸葛亮孫京隨才署吏. 夏四月，地震. 五月辛卯朔，鳳皇見於趙國. 曲赦交趾、九真、日南五歲刑. 六月，鄴奚官督郭暠上疏陳五事以諫，言甚切直，擢為屯留令，西平人曲路伐登聞彭，言多襖謗，有司奏棄市. 帝曰：「朕之過也. 」舍而不問. 罷鎮軍將軍，複置左右將軍官. 秋七月，延群公，詢讜言. 九月，有星孛于紫宮. 冬十月丙子，以汲郡太守王宏有政績，賜穀千斛. 十一月，追封諡皇弟兆為城陽哀王，以皇子景度嗣. 十二月，詔州郡舉勇猛秀異之才.

六年春正月丁亥朔，帝臨軒，不設樂. 吳將丁奉入渦口，揚州刺史牽弘擊走之. 三月，赦五歲刑已下. 夏四月，白龍二見於東莞. 五月，立壽安亭侯承為南宮王. 六月戊午，秦州刺史胡烈擊叛虜于萬斛堆，力戰，死之. 詔遣尚書石鑒行安西將軍、都督秦州諸軍事，與奮威護軍田章討之. 秋七月丁酉，複隴右五郡遇寇害者租賦，不能自存者稟貸之. 乙巳，城陽王景度薨. 詔曰：「自泰始以來，大事皆撰錄秘書，寫副. 後有其事，輒宜綴集以為常. 」丁未，以汝陰王駿為鎮西大將軍、都督雍涼二州諸軍事. 九月，大宛獻汗血馬，焉耆來貢方物. 冬十一月，幸辟雍，行鄉飲酒之禮，賜太常博士、學生帛牛酒各有差. 立皇子柬為汝南王. 十二月，吳夏口督、前將軍孫秀帥眾來奔，拜驃騎將軍、開府儀同三司，封會稽公. 戊辰，複置鎮軍官.

七年春正月丙子，皇太子冠，賜王公以下帛各有差. 匈奴帥劉猛叛出塞. 二月，孫皓帥眾趨壽陽，遣大司馬望屯淮北以距之. 三月，丙戌，司空、巨鹿公裴秀薨. 癸巳，以中護軍王業為尚書左僕射，高陽王珪為尚書右僕射. 孫秀部將何崇帥眾五千人來降. 夏四月，九真太守董元為吳將虞氾所攻，軍敗，死之. 北地胡寇金城，涼州刺史牽弘討之. 群虜內叛，圍弘于青山，弘軍敗，死之. 五月，立皇子憲為城陽王. 雍、涼、秦三州饑，赦其境內殊死以下. 閏月，大雩，太官減膳. 詔交趾三郡、南中諸郡無出今年戶調. 六月，詔公卿以下舉將帥各一人. 辛醜，大司馬義陽王望薨. 大雨霖，伊、洛、河溢，流居人四千餘家，殺三百餘人，有詔振貸給棺. 秋七月癸酉，以車騎將軍賈充為都督秦、涼二州諸軍事. 吳將陶璜等圍交趾，太守楊稷與郁林太守毛炅及日南等三郡降于吳. 八月丙戌，以征東大將軍衛瓘為征北大將軍、都督幽州諸軍事. 丙申，城陽王憲薨. 分益州之南中四郡置甯州，曲赦四郡殊死已下. 冬十月丁醜，日有蝕之. 十一月丁巳，衛公姬署薨. 十二月，大雪. 罷中領軍，並北軍中候. 以光祿大夫鄭袤為司空.

八年春正月，監軍何楨討匈奴劉猛，累破之，左部帥李恪殺猛而降. 癸亥，帝耕于藉田. 二月乙亥，禁雕文綺組非法之物. 壬辰，太宰、安平王孚薨. 詔內外群官舉任邊郡者各三人. 帝與右將軍皇甫陶論事，陶與帝爭言，散騎常侍鄭徽表請罪之. 帝曰：「讜言謇諤，所望於左右也. 人主常以阿媚為患，豈以爭臣為損哉！徽越職妄奏，豈朕之意. 」遂免徽官. 夏四月，置後將軍，以備四軍. 六月，益州牙門張弘誣其刺史皇甫晏反，殺之，傳首京師. 弘坐伏誅，夷三族. 壬辰，大赦. 丙申，詔複隴右四郡遇寇害者田租. 秋七月，以車騎將軍賈充為司空. 九月，吳西陵督步闡來降，拜衛將軍、開府儀同三司，封宜都公. 吳將陸抗攻闡，遣車騎將軍羊祜帥眾出江陵，荊州刺史楊肇迎闡於西陵，巴東監軍徐胤擊建平以救闡. 冬十月辛未朔，日有蝕之. 十二月，肇攻抗，不克而還. 闡城陷，為抗所禽.

九年春正月辛酉，司空、密陵侯鄭袤薨. 二月癸巳，司徒、樂陵公石苞薨. 立安平亭侯隆為安平王. 三月，立皇子祗為東海王. 夏四月戊辰朔，日有蝕之. 五月，旱. 乙太保何曾領司徒. 六月乙未，東海王祗薨. 秋七月丁酉朔，日有蝕之. 吳將魯淑圍弋陽，征虜將軍王渾擊敗之. 罷五官左右中郎將、弘訓太僕、衛尉、大長秋等官. 鮮卑寇廣寧，殺略五千人. 詔聘公卿以下子女以備六宮，采擇未畢，權禁斷婚姻. 冬十月辛巳，制女年十七父母不嫁者，使長吏配之. 十一月丁酉，臨宣武觀大閱諸軍，甲辰乃罷.

十年春正月辛亥，帝耕于藉田. 閏月癸酉，太傅、壽光公鄭沖薨. 己卯，高陽王珪薨. 庚辰，太原王瑰薨. 丁亥，詔曰：「嫡庶之別，所以辨上下，明貴賤. 而近世以來，多皆內寵，登妃後之職，亂尊卑之序. 自今以後，皆不得登用妾媵以為嫡正. 」二月，分幽州五郡置平州. 三月癸亥，日有蝕之. 夏四月己未，太尉、臨淮公荀顗薨. 六月癸巳，臨聽訟觀錄囚徒，多所原遣. 是夏，大蝗. 秋七月丙寅，皇后楊氏崩. 壬午，吳平虜將軍孟泰、偏將軍王嗣等帥眾降. 八月，涼州虜寇金城諸郡，鎮西將軍、汝陰王駿討之，斬其帥乞文泥等. 戊申，葬元皇后于峻陽陵. 九月癸亥，以大將軍陳騫為大尉. 攻拔吳枳裏城，獲吳立信校尉莊祜. 吳將孫遵、李承帥眾寇江夏，太守嵇喜擊破之. 立河橋于富平津. 冬十一月，立城東七裏澗石橋. 庚午，帝臨宣武觀，大閱諸軍. 十二月，有星孛於軫. 置藉田令. 立太原王子緝為高陽王. 吳威北將軍嚴聰、揚威將軍嚴整、偏將軍硃買來降. 是歲，鑿陝南山，決河，東注洛，以通運漕.

咸甯元年春正月戊午朔，大赦，改元. 二月，以將士應已娶者多，家有五女者給複. 辛酉，以故鄴令夏謖有清稱，賜穀百斛. 以奉祿薄，賜公卿以下帛有差. 叛虜樹機能送質請降. 夏五月，下邳、廣陵大風，拔木，壞廬舍. 六月，鮮卑力微遣子來獻. 吳人寇江夏. 西域戊己校尉馬循討叛鮮卑，破之，斬其渠帥. 戊申，置太子詹事官. 秋七月甲申晦，日有蝕之. 郡國螟. 八月壬寅，沛王子文薨. 以故太傅鄭沖、太尉荀顗、司徒石苞、司空裴秀、驃騎將軍王沈、安平獻王孚等及太保何曾、司空賈充、太尉陳騫、中書監荀勖、平南將軍羊祜、齊王攸等皆列於銘饗. 九月甲子，青州螟，徐州大水. 冬十月乙酉，常山王殷薨. 癸巳，彭城王權薨. 十一月癸亥，大閱于宜武觀，至於己巳. 十二月丁亥，追尊宣帝廟曰高祖，景帝曰世宗，文帝曰太祖. 是月大疫，洛陽死者大半. 封裴頠為钜鹿公.

二年春正月，以疾疫廢朝. 賜諸散吏至於士卒絲各有差. 二月丙戌，河間王洪薨. 甲午，赦五歲刑以下. 東夷八國歸化. 並州虜犯塞，監並州諸軍事胡奮擊破之. 初，燉煌太守尹璩卒，州以燉煌令梁澄領太守事. 議郎令狐豐廢澄，自領郡事. 豐死，弟宏代之. 至是，涼州刺史楊欣斬宏，傳首洛陽. 先是，帝不豫，及瘳，群臣上壽. 詔曰：「每念頃遇疫氣死亡，為之愴然. 豈以一身之休息，忘百姓之艱邪？諸上禮者皆絕之. 」夏五月，鎮西大將軍、汝陰王駿討北胡，斬其渠帥吐敦. 立國子學. 庚午，大雩. 六月癸醜，薦荔支於太廟. 甲戌，有星孛於氐. 自春旱，至於是月始雨. 吳京下督孫楷帥眾來降，以為車騎將軍，封丹陽侯. 白龍二見於新興井中. 秋七月，有星孛於大角. 吳臨平湖自漢末壅塞，至是自開. 父老相傳雲：「此湖塞，天下亂；此湖開，天下平. 」癸醜，安平王隆薨. 東夷十七國內附. 河南、魏郡暴水，殺百餘人，詔給棺. 鮮卑阿羅多等寇邊，西域戊己校尉馬循討之，斬首四千餘級，獲生九千餘人，於是來降. 八月庚辰，河東、平陽地震. 己亥，乙太保何曾為太傅，太尉陳騫為大司馬，司空賈充為太尉，鎮軍大將軍齊王攸為司空. 有星孛於太微，九月又孛於翼. 丁未，起太倉於城東，常平倉於東西市. 閏月，荊州五郡水，流四千餘家. 冬十月，以汝陰王駿為征西大將軍，平南將軍羊祜為征南大將軍. 丁卯，立皇后楊氏，大赦，賜王公以下及于鰥寡各有差. 十一月，白龍二見於梁國. 十二月，征處士安定皇甫謐為太子中庶子，封後父鎮軍將軍楊駿為臨晉侯. 是月，以平州刺史傅詢、前廣平太守孟桓清白有聞，詢賜帛二百匹，桓百匹.

三年春正月丙子朔，日有蝕之. 立皇子裕為始平王，安平穆王隆弟敦為安平王. 詔曰：「宗室戚屬，國之枝葉，欲令奉率德義，為天下式. 然處富貴而能慎行者寡，召穆公糾合兄弟而賦《棠棣》之詩，此姬氏所以本枝百世也. 今以衛將軍、扶風王亮為宗師，所當施行，皆咨之于宗師也. 」庚寅，始平王裕薨. 有星孛於西方. 使征北大將軍衛訁雚討鮮卑力微. 三月，平虜護軍文淑討叛虜樹機能等，破之. 有星孛於胃. 乙未，帝將射雉，慮損麥苗而止. 夏五月戊子，吳將邵凱、夏祥帥眾七千餘人來降. 六月，益、梁八郡水，殺三百餘人，沒邸閣別倉. 秋七月，以都督豫州諸軍事王渾為都督揚州諸軍事. 中山王睦以罪廢為丹水侯. 八月癸亥，徙扶風王亮為汝南王，東莞王伷為琅邪王，汝陰王駿為扶風王，琅邪王倫為趙王，渤海王輔為太原王，太原王顒為河間王，北海王陵為任城王，陳王斌為西河王，汝南王柬為南陽王，濟南王耽為中山王，河間王威為章武王. 立皇子瑋為始平王，允為濮陽王，該為新都王，遐為清河王，钜平侯羊祜為南城侯. 以汝南王亮為鎮南大將軍. 大風拔樹，暴寒且冰，郡國五隕霜，傷穀. 九月戊子，以左將軍胡奮為都督江北諸軍事. 兗、豫、徐、青、荊、益、梁七州大水，傷秋稼，詔振給之. 立齊王子蕤為遼東王，贊為廣漢王. 冬十一月丙戌，帝臨宣武觀大閱，至於壬辰. 十二月，吳將孫慎入江夏、汝南，略千餘家而去. 是歲，西北雜虜及鮮卑、匈奴、五溪蠻夷、東夷三國前後十餘輩，各帥種人部落內附.

四年春正月庚午朔，日有蝕之. 三月甲申，尚書左僕射盧欽卒. 辛酉，以尚書右僕射山濤為尚書左僕射. 東夷六國來獻. 夏四月，蚩尤旗見於東井. 六月丁未，陰平、廣武地震，甲子又震. 涼州刺史楊欣與虜若羅拔能等戰于武威，敗績，死之. 弘訓皇后羊氏崩. 秋七月己醜，祔葬景獻皇后羊氏于峻平陵. 庚寅，高陽王緝薨. 癸巳，范陽王綏薨. 荊、揚郡國二十皆大水. 九月，以大傅何曾為太宰. 辛巳，以尚書令李胤為司徒. 冬十月，以征北大將軍衛瓘為尚書令. 揚州刺史應綽伐吳皖城，斬首五千級，焚谷米百八十萬斛. 十一月辛巳，太醫司馬程據獻雉頭裘，帝以奇技異服典禮所禁，焚之於殿前. 甲申，敕內外敢有犯者罪之. 吳昭武將軍劉翻、厲武將軍祖始來降. 辛卯，以尚書杜預都督荊州諸軍事. 征南大將軍羊祜卒. 十二月乙未，西河王斌薨. 丁未，太宰郎陵公何曾薨. 是歲，東夷九國內附.

五年春正月，虜帥樹機能攻陷涼州. 乙丑，使討虜護軍武威太守馬隆擊之. 二月甲午，白麟見於平原. 三月，匈奴都督拔弈虛帥部落歸化. 乙亥，以百姓饑饉，減禦膳之半. 有星孛于柳. 夏四月，又孛於女禦. 大赦，降除部曲督以下質任. 丁亥，郡國八雨雹，傷秋稼，壞百姓廬舍. 秋七月，有星孛于紫宮. 九月甲午，麟見於河南. 冬十月戊寅，匈奴余渠都督獨雍等帥部落歸化. 汲郡人不准掘魏襄王塚，得竹簡小篆古書十余萬言，藏于秘府. 十一月，大舉伐吳，遣鎮軍將軍、琅邪王伷出塗中，安東將軍王渾出江西，建威將軍王戎出武昌，平南將軍胡奮出夏口，鎮南大將軍杜預出江陵，龍驤將軍王浚、廣武將軍唐彬率巴蜀之卒浮江而下，東西凡二十余萬. 以太尉賈充為大都督，行冠軍將軍楊濟為副，總統眾軍. 十二月，馬隆擊叛虜樹機能，大破，斬之，涼州平. 肅慎來獻楛矢石砮.

太康元年春正月己醜朔，五色氣冠日. 癸醜，王渾克吳尋陽賴鄉諸城，獲吳武威將軍周興. 二月戊午，王浚、唐棼等克丹陽城. 庚申，又克西陵，殺西陵都督、鎮軍將軍留憲，征南將軍成璩，西陵監鄭廣. 壬戌，浚又克夷道樂鄉城，殺夷道監陸晏、水軍都督陸景. 甲戌，杜預克江陵，斬吳江陵督王延；平南將軍胡奮克江安. 於是諸軍並進，樂鄉、荊門諸戍相次來降. 乙亥，以浚為都督益、梁二州諸軍事，複下詔曰：「浚、彬東下，掃除巴丘，與胡奮、王戎共平夏口、武昌，順流長鶩，直造秣陵，與奮、戎審量其宜. 杜預當鎮靜零、桂，懷輯衡陽. 大兵既過，荊州南境固當傳檄而定，預當分萬人給浚，七千給彬. 夏口既平，奮宜以七千人給浚. 武昌既了，戎當以六千人增彬. 太尉充移屯項，總督諸方. 」浚進破夏口、武昌，遂泛舟東下，所至皆平. 王渾、周浚與吳丞相張悌戰於版橋，大敗之，斬悌及其將孫震、沈瑩，傳首洛陽. 孫皓窮蹙請降，送璽綬于琅邪王伷. 三月壬申，王浚以舟師至於建鄴之石頭，孫皓大懼，面縛輿櫬，降於軍門. 浚杖節解縛焚櫬，送於京都. 收其圖籍，得州四，郡四十三，縣三百一十三，戶五十二萬三千，吏三萬三千，兵二十三萬，男女口二百三十萬. 其牧守下皆因吳所置，除其苛政，示之簡易，吳人大悅. 乙酉大赦，改元，大酺五日，恤孤老困窮. 夏四月，河東、高平雨雹，傷秋稼. 遣兼侍中張側、黃門侍郎硃震分使揚越，尉其初附. 白麟見於頓丘. 三河、魏郡、弘農雨雹，傷宿麥. 五月辛亥，封孫皓為歸命侯，拜其太子為中郎，諸子為郎中. 吳之舊望，隨才擢敘. 孫氏大將戰亡之家徙于壽陽，將吏渡江複十年，百姓及百工複二十年. 丙寅，帝臨軒大會，引皓升殿，群臣鹹稱萬歲. 丁卯，薦酃淥酒於太廟. 郡國六雹，傷秋稼. 庚午，詔諸士卒年六十以上罷歸於家. 庚辰，以王浚為輔國大將軍、襄陽侯，杜預當陽侯，王戎安豐侯，唐彬上庸侯，賈充、琅邪王伷以下增封. 於是論功行封，賜公卿以下帛各有差. 六月丁醜，初置翊軍校尉官. 封丹水侯睦為高陽王. 甲申，東夷十國歸化. 秋七月，虜軻成泥寇西平、浩亹，殺督將以下三百餘人. 東夷二十國朝獻. 庚寅，以尚書魏舒為尚書右僕射. 八月，車師前部遣子入侍. 己未，封皇弟延祚為樂平王. 白龍三見於永昌. 九月，群臣以天下一統，屢請封禪，帝謙讓弗許. 冬十月丁巳，除五女複. 十二月戊辰，廣漢王贊薨.

二年春二月，淮南、丹陽地震. 三月丙申，安平王敦薨. 賜王公以下吳生口各有差. 詔選孫皓妓妾五千人入宮. 東夷五國朝獻. 夏六月，東夷五國內附. 郡國十六雨雹，大風拔樹，壞百姓廬舍. 江夏、泰山水，流居人三百餘家. 秋七月，上黨又暴風雨雹，傷秋稼. 八月，有星孛于張. 冬十月，鮮卑慕容廆寇昌黎. 十一月壬寅，大司馬陳騫薨. 有星孛于軒轅. 鮮卑寇遼西，平州刺史鮮于嬰討破之.

三年春正月丁醜，罷秦州，並雍州. 甲午，以尚書張華都督幽州諸軍事. 三月，安北將軍嚴詢敗鮮卑慕容廆于昌黎，殺傷數萬人. 夏四月庚午，太尉、魯公賈充薨. 閏月丙子，司徒、廣陸侯李胤薨. 癸醜，白龍二見於濟南. 秋八月，罷平州、甯州刺史三年一入奏事. 九月，東夷二十九國歸化，獻其方物. 吳故將莞恭、帛奉舉兵反，攻害建鄴令，遂圍揚州，徐州刺史嵇喜討平之. 冬十二月甲申，以司空齊王攸為大司馬、督青州諸軍事，鎮東大將軍、琅邪王伷為撫軍大將軍，汝南王亮為太尉，光祿大夫山濤為司徒，尚書令衛瓘為司空. 丙申，詔四方水旱甚者無出田租.

四年春正月甲申，以尚書右僕射魏舒為尚書左僕射，下邳王晃為尚書右僕射. 戊午，司徒山濤薨. 二月己醜，立長樂亭侯寔為北海王. 三月辛醜朔，日有蝕之. 癸醜，大司馬齊王攸薨. 夏四月，任城王陵薨. 五月己亥，大將軍、琅邪王伷薨. 徙遼東王蕤為東萊王. 六月，增九卿禮秩. 牂柯獠二千餘落內屬. 秋七月壬子，以尚書右僕射、下邳王晃為都督青州諸軍事. 丙寅，袞州大水，複田租. 八月，鄯善國遣子人侍，假其歸義侯. 以隴西王泰為尚書右僕射. 冬十一月戊午，新都王該薨. 以尚書左僕射魏舒為司徒. 十二月庚午，大閱于宣武觀. 是歲，河南及荊州、揚州大水.

五年春正月己亥，青龍二見於武庫井中. 二月丙寅，立南宮王子玷為長樂王. 壬辰，地震. 夏四月，任城、魯國池水赤如血. 五月丙午，宣帝廟梁折. 六月，初置黃沙獄. 秋七月戊申，皇子恢薨. 任城、梁國、中山雨雹，傷秋稼. 減天下戶課三分之一. 九月，南安大風折木. 郡國五大水，隕霜，傷秋稼. 冬十一月甲辰，太原王輔薨. 十二月庚午，大赦. 林邑、大秦國各遣使來獻. 閏月，鎮南大將軍、當陽侯杜預卒.

六年春正月庚申朔，以比歲不登，免租貸宿負. 戊辰，以征南大將軍王渾為尚書左僕射，尚書褚契都督揚州諸軍事，揚濟都督荊州諸軍事. 三月，郡國六隕霜，傷桑麥. 夏四月，扶南等十國來獻，參離四千餘落內附. 郡國四旱，十大水，壞百姓廬舍. 秋七月，巴西地震. 八月丙戌朔，日有蝕之. 減百姓綿絹三分之一. 白龍見於京兆. 以鎮軍大將軍王浚為撫軍大將軍. 九月丙子，山陽公劉康薨. 冬十月，南安山崩，水出. 南陽郡獲兩足獸. 龜茲、焉耆國遣子人侍. 十二月甲申，大閱于宣武觀，旬日而罷. 庚寅，撫軍大將軍、襄陽侯王浚卒.

七年春正月甲寅朔，日有蝕之. 乙卯，詔曰：「比年災異屢發，日蝕三朝，地震山崩. 邦之不臧，實在朕躬. 公卿大臣各上封事，極言其故，勿有所諱. 」夏五月，郡國十三旱. 鮮卑慕容廆寇遼東. 秋七月，硃提山崩，犍為地震. 八月，東夷十一國內附. 京兆地震. 九月戊寅，驃騎將軍、扶風王駿薨. 郡國八大水. 冬十一月壬子，以隴西王泰都督關中諸軍事. 十二月，遣侍御史巡遭水諸郡. 出後宮才人、妓女以下三百七十人歸於家. 始制大臣聽終喪三年. 己亥，河陰雨赤雪二頃. 是歲，扶南等二十一國、馬韓等十一國遣使來獻.

八年春正月戊申朔，日有蝕之. 太廟殿陷. 三月乙丑，臨商觀震. 夏四月，齊國、天水隕霜，傷麥. 六月，魯國大風，拔樹木，壞百姓廬舍. 郡國八大水. 秋七月，前殿地陷，深數丈，中有破船. 八月，東夷二國內附. 九月，改營太廟. 冬十月，南康平固縣吏李豐反，聚眾攻郡縣，自號將軍. 十一月，海安令蕭輔聚眾反. 十二月，吳興人蔣迪聚黨反，圍陽羨縣，州郡捕討，皆伏誅. 南夷扶南、西域康居國各遣使來獻. 是歲，郡國五地震.

九年春正月壬申朔，日有蝕之. 詔曰：「興化之本，由政平訟理也. 二千石長吏不能勤恤人隱，而輕挾私故，興長刑獄，又多貪濁，煩撓百姓. 其敕刺史二千石糾其穢濁，舉其公清，有司議其黜陟. 令內外群官舉清能，拔寒素. 」江東四郡地震. 二月，尚書右僕射、陽夏侯胡奮卒，以尚書硃整為尚書右僕射. 三月丁醜，皇后親桑于西郊，賜帛各有差. 壬辰，初並二社為一. 夏四月，江南郡國八地震；隴西隕霜，傷宿麥. 五月，義陽王奇有罪，黜為三縱亭侯. 詔內外群官舉守令之才. 六月庚子朔，日有蝕之. 徙章武王威為義陽王. 郡國三十二大旱，傷麥. 秋八月壬子，星隕如雨. 詔郡國五歲刑以下決遣，無留庶獄. 九月，東夷七國詣校尉內附. 郡國二十四螟. 冬十二月癸卯，立河間平王洪子英為章武王. 戊申，青龍、黃龍各一見於魯國.

十年夏四月，以京兆太守劉霄、陽平太守梁柳有政績，各賜穀千斛. 郡國八隕霜. 太廟成. 乙巳，遷神主於新廟，帝迎于道左，遂袷祭. 大赦，文武增位一等，作廟者二等. 丁未，尚書右僕射、廣興侯硃整卒. 癸醜，崇聖殿災. 五月，鮮卑慕容廆來降，東夷十一國內附. 六月庚子，山陽公劉瑾薨. 複置二社. 冬十月壬子，徙南宮王承為武邑王. 十一月丙辰，守尚書令、左光祿大夫荀勖卒. 帝疾瘳，賜王公以下帛有差. 含章殿鞠室火. 甲申，以汝南王亮為大司馬、大都督、假黃鉞. 改封南陽王柬為秦王，始平王瑋為楚王，濮陽王允為淮南王，並假節之國，各統方州軍事. 立皇子乂為長沙王，潁為成都王，晏為吳王，熾為豫章王，演為代王，皇孫遹為廣陵王. 立濮陽王子迪為漢王，始平王子儀為毗陵王，汝南王次子羕為西陽公. 徙扶風王暢為順陽王，暢弟歆為新野公，琅邪王覲弟澹為東武公，繇為東安公，漼為廣陵公，卷為東莞公. 改諸王國相為內史. 十二月庚寅，太廟梁折. 是歲，東夷絕遠三十余國、西南夷二十余國來獻. 壬戌，虜奚軻男女十萬口來降.

太熙元年春正月辛酉朔，改元. 乙巳，以尚書左僕射王渾為司徒，司空衛瓘為太保. 二月辛醜，東夷七國朝貢. 琅邪王覲薨. 三月甲子，以右光祿大夫石鑒為司空. 夏四月辛醜，以侍中車騎將軍楊駿為太尉、都督中外諸軍、錄尚書事. 己酉，帝崩于含章殿，時年五十五，葬峻陽陵，廟號世祖.

帝宇量弘厚，造次必於仁恕；容納讜正，未嘗失色於人；明達善謀，能斷大事，故得撫甯萬國，綏靜四方. 承魏氏奢侈革弊之後，百姓思古之遺風，乃厲以恭儉，敦以寡欲. 有司嘗奏禦牛青絲紖斷，詔以青麻代之. 臨朝寬裕，法度有恆. 高陽許允既為文帝所殺，允子奇為太常丞. 帝將有事於太廟，朝議以奇受害之門，不欲接近左右，請出為長史. 帝乃追述允夙望，稱奇之才，擢為祠部郎，時論稱其夷曠. 平吳之後，天下乂安，遂怠於政術，耽于遊宴，寵愛後黨，親貴當權，舊臣不得專任，彝章紊廢，請謁行矣. 爰至未年，知惠帝弗克負荷，然恃皇孫聰睿，故無廢立之心. 複慮非賈後所生，終致危敗，遂與腹心共圖後事. 說者紛然，久而不定，竟用王佑之謀，遣太子母弟秦王柬都督關中，楚王瑋、淮南王允並鎮守要害，以強帝室. 又恐楊氏之逼，複以佑為北軍中候，以典禁兵. 既而寢疾彌留，至於大漸，佐命元勳，皆已先沒，群臣惶惑，計無所從. 會帝小差，有詔以汝南王亮輔政，又欲令朝士之有名望年少者數人佐之，楊駿秘而不宣. 帝複尋至迷亂，楊後輒為詔以駿輔政，促亮進發. 帝尋小間，問汝南王來未，意欲見之，有所付託. 左右答言未至，帝遂困篤. 中朝之亂，實始於斯矣.

制曰：武皇承基，誕膺天命，握圖禦宇，敷化導民，以佚代勞. 以治易亂. 絕縑絕之貢，去雕琢之飾，制奢俗以變儉約，止澆風而反淳樸. 雅好直言，留心采擢，劉毅、裴楷以質直見容，嵇紹、許奇雖仇讎不棄. 仁以禦物，寬而得眾，宏略大度，有帝王之量焉. 於是民和俗靜，家給人足，聿修武用，思啟封疆. 決神算於深衷，斷雄圖於議表. 馬隆西伐，王浚南征，師不延時，獯虜削跡，兵無血刃，揚越為墟. 通上代之不通，服前王之未服. 禎祥顯應，風教肅清，天人之功成矣，霸王之業大矣. 雖登封之禮，讓而不為，驕泰之心，因斯而起. 見土地之廣，謂萬棄而無虞；睹天下之安，謂千年而永治. 不知處廣以思狹，則廣可長廣；居治而忘危，則治無常治. 加之建立非所，委寄失才，志欲就於升平，行先迎於禍亂. 是猶將適越者指沙漠以遵途，欲登山者涉舟航而覓路，所趣逾遠，所尚轉難，南北倍殊，高下相反，求其至也，不亦難乎！況以新集易動之基，而久安難拔之慮，故賈充凶豎，懷奸志以擁權；楊駿豺狼，苞禍心以專輔. 及乎宮車晚出，諒闇未周，籓翰變親以成疏，連兵競滅其本；棟樑回忠而起偽，擁眾各舉其威. 曾未數年，網紀大亂，海內版蕩，宗廟播遷. 帝道王猷，反居文身之俗；神州赤縣，翻成被發之鄉. 棄所大以資人，掩其小而自托，為天下笑，其故何哉？良由失慎於前，所以貽患於後. 且知子者賢父，知臣者明君；子不肖則家亡，臣不忠則國亂；國亂不可以安也，家亡不可以全也. 是以君子防其始，聖人閑其端. 而世祖惑荀勖之奸謀，迷王渾之偽策，心屢移於眾口，事不定於己圖. 元海當除而不除，卒令擾亂區夏；惠帝可廢而不廢，終使傾覆洪基. 夫全一人者德之輕，拯天下者功之重，棄一子者忍之小，安社稷者孝之大；況乎資三世而成業，延二孽以喪之，所謂取輕德而舍重功，畏小忍而忘大孝. 聖賢之道，豈若斯乎！雖則善始于初，而乖令終於末，所以殷勤史策，不能無慷慨焉.